# Džepni bojni brod

### Izvor: Wikipedija

Njemački džepni bojni brod klase Deutschland Admiral Scheer, u Gibraltaru, 1936.

Džepni bojni brod (engl.: Pocket battleship) je termin kojeg su Englezi uveli za njemačke ratne brodove klase Deutschland. Ova klasa brodova u Njemačkoj je kvalificirani kao oklopnjača (njem. Panzerschiff). Džepni bojni brod bio je manji od pravoga bojnog broda, deplasmana kao kod teške krstarice, ali su bili naoružani topovima većim nego kod drugih teških krstarica.

Ideja za ovaj tip nastala je u Njemačkoj, i to u doba, kada je izgradnja većih ratnih brodova bila zabranjena pojedinim klauzulama Versajskog ugovora. Da tome doskoči i omogući svojoj floti da ipak ima i bojne brodove, nastojala je Njemačka izgraditi jedan tip sa što jačim naoružanjem i zaštitom, a sa što manjim deplasmanom.

## [uredi] Karakterisitke

Kod izgradnje je primjenjivan naročit sustav konstrukcije sa što većom upotrebom varenja, glavni brodski strojevi bili su isključivo motori, u velikoj mjeri i gdje god se moglo upotrijebio se laki metal, itd. Na taj se način postiglo, da se na brodovima od 10.000 tona mogla smjestiti razmjerno jaka artiljerija i dobar oklop, i da se polučila brzina do 26 čvorova kod ekonomskih brzina, a time je i akcioni radius bio znatan. Naročito je ovo posljednje omogućivalo i obećavalo vrlo dobru upotrebu ovih plovnih jedinica u trgovačkom ratu na oceanima to više, što su te jedinice bile artilerijski znatno jače od krstarica, koje su inače predviđene za zaštitu konvoja. Međutim pokazale su sa i neke mane džepnog bojnog broda, koja su naročito potvrđena u bitci kod La Plate, napose u pogledu zaštite kao i u pogledu strojeva i razvijanja brzine. Graf von Spee zadao je svojom jakom artilerijom teške udarce protivničkim krstaricama, ali je i sam bio vrlo oštećen te je morao uploviti u Montevideo. Čini se, da se i u Njemačkoj nije suviše očekivalo od tih brodova, pa se zato već prije početka Drugog svijetskog rata prešlo na gradnju pravih bojnih brodova.

Glavne karakteristike njemačkih džepnih bojnih brodova su ove:

- deplasman oko 10.000 tona,
- naoružanje: 6 topova od 280 mm, 8 od 150 mm, 6 protuzračnih od 105 mm uz veći broj automatskih topova, 8 torpednih cijevi od 533 mm i konačno dva ukrcana aviona.
- djelatni radijus iznosi oko 10.000 morskih milja,
- maksimalna ekonomska brzina 26 čv.

## [uredi] Brodovi u klasi

Ukupno su izgrađena tri ovakva broda u periodu između 1931. i 1934., i to:

- Deutschland, kasnije nazvan Lützow.
- Admiral Scheer, i
- Admiral Graf von Spee.

Džepni bojni brodovi klase Deutschland |
--- | ---
Deutschland/Lützow | Admiral Scheer | Admiral Graf von Spee
Popis njemačkih ratnih brodova

## [uredi] Poveznice

- Bojni brod
- Oklopnjača

## [uredi] Izvor

Ovaj članak uključuje tekst iz Hrvatske enciklopedije, objavljivane od 1941. do 1945., koja je javno dobro.

Dobavljeno iz "http://hr.wikipedia.org../../../d/%C5%BE/e/D%C5%BEepni_bojni_brod.html"

Kategorija: Ratni brodovi

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Magyar
- Bahasa Melayu
- עברית
- 日本語
- Nederlands
- Polski
- Русский
- Slovenčina
- Српски / Srpski
- Svenska
- 中文